ddrg/super_eurlex huggingface dataset:
KIRJALLINEN KYSYMYS E-2129/98

esittäjä(t): Felipe Camisón Asensio (PPE) komissiolle

(10. heinäkuuta 1998)

Aihe: Sähköisen kaupankäynnin verotus

Aikooko komissio estää uusien muusta kaupankäynnistä poikkeavien epäsuorien verojen määräämisen sähköiselle kaupankäynnille tulevaisuudessa? Ehdotan, että komissio ryhtyy tarvittaviin toimenpiteisiin verotuksen säilyttämiseksi nykyisellään.

Millaista strategiaa komissio aikoo noudattaa saavuttaakseen tämän tavoitteen?

Komission jäsenen Mario Montinkomission puolesta antama vastaus

(22. syyskuuta 1998)

Komissio on yhteistyössä jäsenvaltioiden kanssa jo yli vuoden ajan pyrkinyt luomaan periaatteet yhteisön arvonlisäverojärjestelmän (alv) soveltamiseksi elektroniseen kaupankäyntiin. Tämä työ on perustunut komission ja jäsenvaltioiden yhteisymmärrykseen siitä, että alv on paras ja sopivin tapa soveltaa välillistä verotusta elektroniseen kaupankäyntiin. Komissio jatkaa työtä ja on yhteydessä jäsenvaltioiden veroviranomaisiin ja liike-elämän edustajiin varmistaakseen sen, että yhteisön alv-järjestelmää mukautetaan tarvittaessa niin, että se vastaa tässä uudessa ympäristössä tapahtuneeseen kehitykseen.

Euroopan tasolla tehty työ ei kuitenkaan yksistään riitä. Elektroninen kaupankäynti tapahtuu maailmanlaajuisilla markkinoilla, ja koordinointia tarvitaan kansainvälisesti hyväksyttävän verotuskehyksen luomiseksi tällaisille liiketapahtumille. Tämän vuoksi komissio on antanut neuvostolle tiedonannon(1), jossa se ehdottaa suuntaviivoja elektronisen kaupankäynnin verotukselle ja korostaa muun muassa neutraalin veroympäristön tarvetta. Neuvosto on pannut merkille komission työn ja vahvistanut, että liiketapahtumiin alalla tulisi soveltaa alv:a eikä muita verotusmuotoja. komission on määrä osallistua asianomaisilla foorumeilla käytävään keskusteluun ja pyrkiä saamaan aikaan sopimus kansainvälisestä verotuskehyksestä, joka perustuu neuvoston hyväksymiin periaatteisiin välillisestä verotuksesta.

(1) KOM(98) 374 lopullinen.
KIRJALLINEN KYSYMYS E-2676/98

esittäjä(t): Gerhard Hager (NI) komissiolle

(1. syyskuuta 1998)

Aihe: Avoimuus ja julkisuus oikeus- ja sisäasioissa

Maaliskuussa 1998 pidetyn oikeus- ja sisäasioiden ministerineuvoston yhteydessä neuvosto hyväksyi tiedonannon oikeus- ja sisäasioiden julkisuudesta ja avoimuudesta. Tarkoituksena on tuoda toimia koskevia yksityiskohtia saataviin entistä helpommin ja entistä aikaisemmassa vaiheessa, antaa tietoja lehdistölle säännöllisesti ja seikkaperäisesti ja pitää ministerineuvostossa avoimia keskusteluja. Lisäksi on tarkoitus antaa tietoja kansallisille parlamenteille entistä aiemmin.

1. Missä määrin komissio osallistuu tiedonannon tavoitteiden toteuttamiseen ja miten työ on edistynyt?

2. Miten tietojen saantia aiotaan helpottaa (julkisuus ja lehdistö)?

3. Miten nykyistä aikaisempi tiedotus kansallisille parlamenteille toteutetaan?

4. Saatujen tietojen mukaan Yhdistynyt kuningaskunta laati puheenjohtajana toimiessaan komission kanssa tarkan luettelon kolmanteen pilariin liittyvästä yhteisön oikeudesta, jota on nyt tarkoitus käyttää jäsenyysneuvottelujen pohjana. Eikö olisi avoimuuden mukaista julkistaa tämä luettelo? Jos komissio on tätä mieltä, voidaanko luettelo julkistaa?

Komission jäsenen Anita Gradininkomission puolesta antama vastaus

(12. lokakuuta 1998)

Tiedonanto, johon parlamentin jäsen viittaa, sitoo vain neuvostoa, mutta myös komissio on luonnollisesti sitoutunut noudattamaan avoimuutta koskevia periaatteita.

1. Komissio hyväksyi jo vuonna 1994 yleisön oikeudesta saada tietoja komission asiakirjoista 8 päivänä helmikuuta 1994 tehdyn päätöksen N:o 94/90/EHTY, EY, Euratom(1) antaakseen komission sisäiset asiakirjat laajempaan käyttöön. Tämä säädös koskee komission toimintaa kaikilla aloilla, mukaan luettuna oikeus- ja sisäasiat. Lehdistö ja yksittäiset kansalaiset käyttävät usein hyväkseen tätä mahdollisuutta saada käyttöönsä oikeus- ja sisäasioita koskevia asiakirjoja. komission on käsiteltävä kaikki tällaiset pyynnöt yhden kuukauden määräajassa, ja asiakirjan saanti voidaan evätä ainoastaan erittäin harvoista syistä, kuten yleisen edun tai yksityisyyden suojelemiseksi.

2. Komissio valmistelee parhaillaan Internet-sivuja helpottaakseen edelleen yleisön mahdollisuuksia saada tietoja tällä alalla tehdystä työstä ja mahdollistaakseen säännöllisen tiedottamisen uusista hankkeista.

3. Komissio on sitoutunut tiiviiseen yhteistyöhön Euroopan parlamentin kanssa Euroopan unionista tehdyn sopimuksen K.6 artiklan mukaisesti. Tämän katsotaan olevan myös sopivin tapa varmistaa avoimuus kansallisia parlamentteja kohtaan. Kaikki komission oikeus- ja sisäasioissa tekemät toimintaehdotukset lähetetään rutiinimaisesti Euroopan parlamentille, ja komission rutiinina on ehdottaa jokaiselle puheenjohtajistolle, että parlamentille ilmoitetaan kaikesta lainsäädännön kehittämisestä.

4. Parlamentin jäsenelle muistutetaan, että luettelo kolmanteen pilariin liittyvästä yhteisön oikeudesta on neuvoston asiakirja ja sen julkaisemista olisi pyydettävä kyseiseltä toimielimeltä.

(1) EYVL L 46, 18.2.1994.
Virallinen lehti nro C 096 , 08/04/1999 s. 0111



KIRJALLINEN KYSYMYS E-2538/98 esittäjä(t): Cristiana Muscardini (NI) neuvostolle (1. syyskuuta 1998) Aihe: Eläkkeet ja Euroopan unionin virkojen politisoituminen Euroopan unionin viranhaltijoiden riippumattomuus on osoitus avoimuudesta ja demokratiasta. Viranhaltijoiden aseman perustana on henkilöstösääntö, johon neuvosto lainsäädäntötehtävänsä mukaisesti voi tehdä muutoksia. Niinpä mitkään muiden toimielinten tekemät päätökset eivät ilman neuvoston hyväksyntää ole päteviä ja ennen kaikkea ne rikkovat henkilöstösäännön henkeä vastaan. Voiko neuvosto siis: 1. Taata viranhaltijoille avoimuuden ja demokratian hengen mukaisen urakehityksen; 2. Taata, että korkeat virat viipymättä täytetään Euroopan parlamentin organisaatiosuunnitelman mukaisesti, niin että etusija annetaan toimielimen omille viranhaltijoille ja lopetetaan perusteettomat toimielinten väliset siirrot; 3. Huolehtia Brysselistä ja Strasbourgista hankittavaksi ehdotettujen kiinteistöjen välttämättömistä kustannuksista, kuitenkin ensisijaisesti taaten henkilökuntaan liittyvien budjettikohtien rahoituksen; 4. Hyllyttää ehdotuksen rahastohankkeesta, jolla rahoitettaisiin tulevat eläkkeet, koska kaikki viranhaltijat jo osallistuvat omien eläkkeidensä maksamiseen (8,25 % kuukausipalkasta) ja koska jäsenvaltioiden lisämaksujen tulisi riittää eläkkeiden rahoitukseen, ilman että eläkkeisiin liittyvät budjetin kohdat olisivat uhattuina? Vastaus (22. lokakuuta 1998) Neuvosto muistuttaa arvoisaa parlamentin jäsentä siitä, että Euroopan yhteisöjen yhteisen neuvoston ja yhteisen komission perustamista koskevan sopimuksen 24 artiklan mukaan neuvosto vahvistaa määräenemmistöllä komission ehdotuksesta ja kuultuaan niitä muita toimielimiä, joita asia koskee, Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot. Tähän mennessä neuvosto ei ole saanut komissiolta eläkkeiden rahoittamiseksi perustettavaa rahastoa koskevaa ehdotusta eikä myöskään virkamiesten urakehitystä koskevien sääntöjen muuttamiseen tähtäävää ehdotusta. Neuvosto korostaa, että henkilöstösääntöjen 29 artiklan määräysten mukaan jossakin toimielimessä avoinna olevan viran täyttämiseen tähtäävien toimien täytäntöönpanoa koskeva toimivalta on kyseisen toimielimen nimittävällä viranomaisella. Kysymyksenne kolmannessa kohdassa mainitut menot koskevat Euroopan yhteisöjen yleisen talousarvion pääluokkaa I ja perustuvat Euroopan parlamentin hallinnollisen itsemääräämisoikeutensa mukaisesti tekemiin talousarviopäätöksiin.
Virallinen lehti nro C 096 , 08/04/1999 s. 0164



KIRJALLINEN KYSYMYS P-3175/98 esittäjä(t): John Iversen (PSE) komissiolle (12. lokakuuta 1998) Aihe: Zoonoosidirektiivi Jäsenvaltioiden oli määrä ryhtyä zoonoosidirektiivin mukaisiin lainsäädännöllisiin ja hallinnollisiin toimiin 1.9.1997 mennessä. Mitkä jäsenvaltiot ovat ryhtyneet vaadittuihin toimiin ennen määräaikaa tai ovat tehneet sen tähän mennessä? Mihin velvollisuutensa mukaisiin toimiin komissio on ryhtynyt sen varmistamiseksi, että ne jäsenvaltiot, jotka eivät vielä ole ryhtyneet vaadittuihin toimiin, noudattavat EU:n lainsäädäntöä? Komission piti antaa neuvostolle 1. marraskuuta 1997 kertomus zoonoosien vastaisen taistelun aiheuttamista toimenpiteistä. Miksi komissio ei ole täyttänyt velvollisuuttaan tässä asiassa? Koska komissio aikoo esittää edellä mainitun kertomuksen ja ehdotuksen? Jäsenvaltioiden oli määrä toteuttaa zoonoosidirektiivin mukaiset vähimmäistoimet 1.1.1998 mennessä. Mitkä jäsenvaltiot ovat täyttäneet tämän vaatimuksen tai ovat tehneet sen tähän mennessä? Mihin velvollisuutensa mukaisiin toimiin komissio on ryhtynyt sen varmistamiseksi, että ne jäsenvaltiot, jotka eivät vielä ole ryhtyneet vaadittuihin toimiin, noudattavat EU:n lainsäädäntöä? Jäsenvaltioiden oli 1.3.1998 mennessä määrä antaa komissiolle selvitys kansallisista toimista, jotka ne ovat toteuttaneet tai aikovat toteuttaa zoonoosikontrollin osalta. Mitkä jäsenvaltiot ovat täyttäneet tämän vaatimuksen tai ovat tehneet sen tähän mennessä? Mihin velvollisuutensa mukaisiin toimiin komissio on ryhtynyt sen varmistamiseksi, että ne jäsenvaltiot, jotka eivät vielä ole ryhtyneet vaadittuihin toimiin, noudattavat EU:n lainsäädäntöä? komission on 31.12.1998 mennessä tehtävä päätös kolmansien maiden suunnitelmista ilmoittaa zoonoosikontrollia koskevista takuista. Jos tätä kolmansia maita koskevaa päätöstä ei tehdä, nämä maat poistetaan EU:n kauppakumppaneiden joukosta. Mistä kolmansista maista tämä päätös on tehty? Aikooko komissio noudattaa määräaikaa kaikkien kolmansien maiden osalta? Zoonoosi on vakavimpia EU:n kansanterveyteen kohdistuvia uhkia. Miten monta ihmistä kussakin jäsenvaltiossa on sairastunut minkäkin zoonoosin vuoksi ja kuinka monta ihmistä on kuollut mihinkin zoonooseihin? Komission jäsenen Franz Fischlerinkomission puolesta antama vastaus (23. lokakuuta 1998) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 096 , 08/04/1999 s. 0128



KIRJALLINEN KYSYMYS E-2656/98 esittäjä(t): Antoinette Spaak (ELDR) neuvostolle (1. syyskuuta 1998) Aihe: Euroopan unionin toimielimissä käytettävät kielet 1. Kuinka monta sivua alkuperäistekstiä on tuotettu ja kuinka monta tuotetaan nykyisin jollakin Euroopan unionin virallisella kielellä, ja mille kielille ne käännetään? 2. Mikä on toimielinten kanta kielikysymykseen laajentumisen kannalta? Vastaus (3. marraskuuta 1998) 1. Neuvoston pääsihteeristön kieliosastoilla on yksityiskohtaisia tilastotietoja käännettäväksi annettujen asiakirjojen alkuperästä ja lukumäärästä vuodesta 1993 lähtien. Jäljempänä olevassa taulukossa on esitetty alkuperäkielellä tuotettujen sivujen määrä ja niiden jakautuminen kunkin kielen osalta. 2. Kaikki yleisesti jaettavat vakioasiakirjat käännetään periaatteessa kaikille muille virallisille kielille. Asiakirjoja, joita ei jaeta yleisesti (valmisteluasiakirjat, henkilöstötiedotteet, hallinnolliset asiakirjat jne.), ei aina käännetä kaikille kielille, vaan vastaanottajan tarpeiden mukaan ilman, että tämä käytäntö haittaa asetuksessa N:o 1 säädettyjä kielijärjestelyjä. 3. Mitä laajentumiseen tulee, neuvoston kanta kielikysymykseen määritellään hakijamaiden kanssa käytävien neuvottelujen aikana. Neuvoston pääsihteeristössä alkuperäkielellä tuotettujen sivujen lukumäärä >TAULUKON PAIKKA>
Virallinen lehti nro C 096 , 08/04/1999 s. 0163



KIRJALLINEN KYSYMYS P-3161/98 esittäjä(t): Antonio Tajani (PPE) komissiolle (12. lokakuuta 1998) Aihe: Videopelit ja kansalaisoikeuksien sekä poliittisen johtajan Silvio Berlusconin oikeuksien suojelu Onko komissio tietoinen siitä, että monissa nuorisolle tarkoitetuissa pelihalleissa on käytössä Itävallassa valmistettu videopeli (Photo Play 2000 Trivial Pursuit - Fun World - Austria, Brunnenweg A 4810 G, Munden), jonka sisältämiin kysymyksiin kuuluu myös seuraava kysymys: "Kuka on ensimmäinen italialainen huijari, joka on pidätetty lahjusskandaali Tangentopolin vuoksi?". Valittavana on kolme vaihtoehtoa: Silvio Berlusconi, Bettino Craxi tai Mario Chiesa (oikea vastaus). Mihin toimiin komissio aikoo ryhtyä tällaisen pelin vetämiseksi markkinoilta, josta nuoret voivat saada sen käsityksen, että Italian oppositioryhmän johtaja olisi lahjusten vuoksi pidätetty huijari? Loukataanko tässä komission mielestä Euroopan kansalaisten ja poliitikko Silvio Berlusconin oikeuksia, jonka poliittista voimaa Euroopan parlamentissa edustaa suurin italialainen valtuuskunta? Komission jäsenen Jacques Santerkomission puolesta antama vastaus (23. lokakuuta 1998) Komissio on sitä mieltä, että sillä ei ole toimivaltaa tässä kysymyksessä.
Virallinen lehti nro C 096 , 08/04/1999 s. 0123



KIRJALLINEN KYSYMYS E-2688/98 esittäjä(t): Kenneth Collins (PSE) komissiolle (1. syyskuuta 1998) Aihe: Oikeussuojan saatavuus Tuomioistuin antoi äskettäin päätöksen asiassa C-321/95P Greenpeace ja muut v komissio. Tästä tapauksesta käy ilmi, että 1. ensimmäisen oikeusasteen tuomioistuin tulkitsi joustamattomasti Euroopan yhteisön perustamissopimuksen 173 artiklaa, 2. siihen liittyvässä 2. huhtikuuta antamassaan päätöksessä yhteisön tuomioistuin katsoi, että komission toiminta tässä asiassa vaikutti kansalaisten osallistumisoikeuksiin vain välillisesti ja että nämä oikeudet voidaan turvata kansallisin toimin, 3. yhteisön kansalaiset voivat valittaa yhteisön lakien rikkomisesta vain, jos ne vaikuttavat häneen suorasti. Voiko komissio kertoa, mihin toimiin se aikoo ryhtyä 173 artiklan luoman oikeudellisen tyhjiön täyttämiseksi, ja milloin Euroopan yhteisön kansalaiset voivat odottaa saavansa oikeutta yhteisöoikeuden piirissä? Komission jäsenen Jacques Santerinkomission puolesta antama yhteinen vastaus kirjallisiin kysymyksiinE-2607/98 ja E-2688/98 (13. lokakuuta 1998) Yksityishenkilöt voivat nostaa parlamentin ja neuvoston yhdessä antamista säädöksistä sekä neuvoston ja komission antamista säädöksistä kumoamiskanteita, joiden hyväksymisedellytyksistä määrätään EY:n perustamissopimuksen 173 artiklan 4 alakohdassa. Komissio muistuttaakin, että jäsenvaltioiden ja yhteisön toimielinten lisäksi myös yksityishenkilöt voivat käyttää kyseistä oikeuskeinoa, jos asia koskee heitä erityisesti ja suoranaisesti. Oikeudellista tyhjiötä ei näin ollen ole olemassa. Komissio kehottaa parlamentin jäsentä tutustumaan tässä asiassa myös José Ignacio Salafranca Sánchez-Neyran kirjalliseen kysymykseen E-606/97 annettuun vastaukseen(1). Korfussa 24.-25. kesäkuuta 1994 kokoontunut Eurooppa-neuvosto kehotti yhteisöjen tuomioistuinta laatimaan perustamissopimusten tarkistamista käsittelevaa hallitusten välistä konferenssia varten kertomuksen tiettyjen Euroopan unionista tehdyn sopimuksen osa-alueiden soveltamisesta. Tuomioistuin esitti tätä taustaa vasten laatimassaan kertomuksessa kysymyksen siitä, onko EY:n perustamissopimuksen 173 artiklassa ja muiden perustamissopimusten vastaavissa määräyksissä tarkoitettu kumoamiskanne, jota yksityishenkilöillä on oikeus käyttää vain sellaisia säädöksiä vastaan, jotka koskevat heitä erityisesti ja suoranaisesti, riittävä keino takaamaan yksityishenkilöille riittävän oikeudellisen suojan toimielinten lainsäädäntötoiminnasta aiheutuvia perusoikeuksien loukkauksia vastaan (kertomuksen 20 kohta). Amsterdamin sopimuksen tehneessä hallitusten välisessä konferenssissa keskusteltiin tästä kysymyksestä, mutta kyseiseen kohtaan ei kuitenkaan loppujen lopuksi tehty muutoksia. (1) EYVL C 367, 4.12.1997.
Virallinen lehti nro C 096 , 08/04/1999 s. 0125



KIRJALLINEN KYSYMYS E-2618/98 esittäjä(t): Sören Wibe (PSE) komissiolle (1. syyskuuta 1998) Aihe: Team Europe Mikä on komission tiedotustoimintaa hoitavan Team Europen vuosibudjetti? Voiko komissio selvittää Team Europen menoarvion sisällön? Komission jäsenen Marcelino Orejankomission puolesta antama vastaus (1. lokakuuta 1998) Konsulttitoimisto Deloitte& Touchen kanssa tehdyn sopimuksen perusteella komission hyväksymä Team Europen vuotuinen kokonaisbudjetti on 956 413 ecua. Tämä kattaa Team Europe -tiedotustoimiston toimintakulut. Koska konsulttitoimistolle kuitenkin maksetaan vain todella aiheutuneiden kulujen mukaan, talousarvio kaudelle 1997-1998 on vain hieman yli 670 000 ecua. Deloitte& Touchen kanssa tehdystä sopimuksesta, joka koskee Team Europen jäsenten avustamista, lähetetään kopio parlamentin jäsenelle ja parlamentin sihteeristölle. Team Europen vuoden 1997 toimintaa koskeva selonteko antaa erittäin hyvän kuvan jäsenten toiminnasta ja heidän tavoittamastaan yleisöstä. Vuonna 1997 Team Europen jäsenet olivat henkilökohtaisessa suorassa yhteydessä yli 300 000 henkilön kanssa, joilla oli mahdollisuus saada vastauksia esittämiinsä yhteisön politiikkaa koskeviin kysymyksiin. Selvitys ja sen tiivistelmä lähetetään parlamentin jäsenelle ja parlamentin sihteeristölle. Team Europesta on myös tehty ulkoinen arviointi ja komissio odottaa arviointikertomuksen valmistumista. Valmistuttuaan kertomus on luonnollisesti myös parlamentin jäsenen saatavilla.
Virallinen lehti nro C 096 , 08/04/1999 s. 0104



KIRJALLINEN KYSYMYS E-2483/98 esittäjä(t): Karl Habsburg-Lothringen (PPE) komissiolle (30. heinäkuuta 1998) Aihe: Tavaroiden vapaa liikkuvuus ja Unkari Euroopan unionin ja Unkarin välinen assosiointisopimus tuli voimaan 1.2.1994. Siinä määrätään, että kummankin osapuolen on sovellettava EY:n perustamissopimuksen 30 ja 36 artiklassa olevia määräyksiä tavaroiden vapaasta liikkuvuudesta. Tietääkö komissio, että sopimuksesta huolimatta Unkari kieltää yhteisössä laillisesti valmistettujen ja kaupan pidettyjen tuotteiden, kuten energiajuomien, markkinoinnin, ja että Unkari vetoaa näiden toimien yhteydessä kiireelliseen tarpeeseen, vaikka maa ei olekaan kyennyt esittämään perusteltuja epäilyksiä terveyteen kohdistuvista vaikutuksista. Mihin toimiin komissio aikoo ryhtyä varmistaakseen Unkarin kanssa tehdyssä assosiointisopimuksessa olevien, tavaroiden vapaata liikkuvuutta koskevien määräysten noudattamisen? Komission jäsenen Hans van den Broekinkomission puolesta antama vastaus (1. lokakuuta 1998) Unkarin kanssa tehty Eurooppa-sopimus tuli voimaan 1. helmikuuta 1994, mutta sopimuksen kauppaa koskeva osuus tuli voimaan jo 1. maaliskuuta 1992 väliaikaisella sopimuksella. Komissio tietää, että Unkari on kieltänyt erään sellaisen energiajuoman myynnin, jonka valmistus ja myynti on laillista yhteisössä ja joka oli ollut myynnissä Unkarissa kuuden vuoden ajan. Unkarin viranomaiset vetoavat Eurooppa-sopimuksen 35 artiklaan, jonka nojalla voidaan kieltää tavaroiden tuonti kansanterveydellisistä syistä. Heidän mukaansa juoman korkea kofeiini- ja tauriinipitoisuus sekä eräiden vitamiinien suuri määrä voi aiheuttaa vahinkoa ihmisten terveydelle. Unkarin viranomaiset vaativat tämän vuoksi, että pitoisuuksia alennetaan ennen kuin tuotteen myyntilupa voidaan uusia. Komissio ei ole samaa mieltä Unkarin viranomaisten kanssa, koska kyseinen energiajuoma ei ole haitallinen ihmisten terveydelle ja koska kofeiini-, tauriini- ja vitamiinipitoisuuksien alentaminen muuttaisi kyseistä tuotetta olennaisesti. Asiasta on keskusteltu useaan otteeseen Unkarin viranomaisten kanssa sekä Eurooppa-sopimuksen toimielinjärjestelmässä assosiaatiokomitean ja useiden alakomiteoiden kokouksissa sekä muussa yhteydenpidossa. Huolimatta komission toistuvista pyynnöistä poistaa kyseinen kaupan este Unkarin viranomaiset eivät ole uusineet tuotteen tuonti- ja myyntilupaa eivätkä toimittaneet komissiolle tieteellisiä todisteita kiellon perusteeksi. Komissio jatkaa asian seurantaa ja aikoo edelleen pyytää, että kyseinen kaupan este poistetaan.
Virallinen lehti nro C 096 , 08/04/1999 s. 0166



KIRJALLINEN KYSYMYS P-3208/98 esittäjä(t): Arlindo Cunha (PPE) komissiolle (16. lokakuuta 1998) Aihe: BSE-tauti Portugalissa Komissio ilmoitti 7. lokakuuta 1998 pitämässään kokouksessa, että se aikoo esittää lähiaikoina erityissuunnitelman BSE-taudin voittamiseksi Portugalissa. Portugalissa on vallalla käsitys, että komission reaktio on liian voimakas, ja sanotaan, että Espanja, joka kielsi portugalilaisen naudanlihan tuonnin, on vastustanut kaikkia yhteisön asiantuntijoiden käyntejä alueellaan. 1. Onko Portugalissa nyt äskettäisen asiantuntijoiden käynnin aikana todettu tilanne vakavampi tai parempi kuin viime toukokuussa tehdyn käynnin yhteydessä todettu tilanne? 2. Espanjan maantieteellisen sijainnin sekä joidenkin sen maidon ja lihan tuotantojärjestelmien luonteen huomioon ottaen, kuinka monta asiantuntijavierailua komissio on toteuttanut Espanjaan viimeaikoina ja mitkä ovat asiantuntijoiden johtopäätökset? Komission jäsenen Emma Boninonkomission puolesta antama vastaus (5. marraskuuta 1998) Asiantuntijoiden toukokuussa 1998 tekemän käynnin jälkeen Portugalin BSE-tautitilanne on pahentunut. Vuonna 1997 komissiolle ilmoitettiin 30 todettua tautitapausta. Vuonna 1998 ilmoitettiin 17 vahvistettua BSE-tautitapausta tammikuun ja huhtikuun välisena aikana, ja lisäksi ilmoitettiin 49 vahvistettua tapausta 16. lokakuuta 1998 mennessä. Portugaliin tehdyn seurantakäynnin viimeisenä päivänä 2. lokakuuta 1998 28 eläimen aivot odottivat laboratoriotutkimuksia. Kymmenessä tapauksessa tutkimus tehtiin, ja vähintään 18 eläimen aivot odottavat vielä laboratoriotutkimuksia. Toistaiseksi Espanjaan on tehty kolme BSE-tautiin liittyvää asiantuntijakäyntiä. Ensimmäinen tehtiin vuoden 1996 lopussa, ja sen aiheena olivat yleiset suojatoimet BSE-taudin varalta. Toinen käynti tehtiin syksyllä 1997 edellisen seurantana, ja siinä keskityttiin erityisesti BSE-taudin valvontaan ja 18.7.1996 tehdyn komission päätöksen 96/449/EY täytäntöönpanoon. Kyseinen komission päätös koskee eläinjätteen käsittelyssä BSE-taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymistä(1). Viimeksi tehty asiantuntijakäynti syyskuussa 1998 liittyi komission päätökseen 96/449/EY sekä 21. lokakuuta 1997 tehtyyn komission päätökseen 97/735/EY tietynlaisella nisäkäsperäisellä eläinjätteellä käytävää kauppaa koskevista tietyistä suojatoimenpiteistä(2) sekä BSE-taudin seurannasta saatuihin tuloksiin. Uutta asiantuntijakäyntiä suunnitellaan vuoden 1999 alkupuoliskolle, ja se liittyy 23. huhtikuuta 1998 tehdyn komission päätöksen 98/272/EY täytäntöönpanoon. Kyseinen komission päätös koskee tarttuvien spongiformisten enkefalopatioiden epidemiologista valvontaa ja päätöksen 94/474/EY(3) muuttamista. Ensimmäisten kahden käynnin seurauksena pääteltiin yleisesti, että joitakin päätöksiä oli pantu täytäntöön hieman vitkastellen. Syyskuussa 1998 tehdyn käynnin raporttia laaditaan ja kun se saadaan valmiiksi, se lähetetään parlamentille ja julkaistaan komission Internet-sivuilla osoitteessa (http://europa.eu.int/comm/dg24/). (1) EYVL L 184, 24.7.1996. (2) EYVL L 294, 28.10.1997. (3) EYVL L 122, 24.4.1998.